Fyrri hluti þessara leiðbeininga birtist hér , þ.e. sá hluti er lýtur að minniháttar höfuðáverkum . Fjallað er um líkur á höfuðkúpubroti og heilaskaða eftir áverka , þýðingu minnkaðrar meðvitundar og þörfina fyrir frekari rannsóknir , og þá sérstaklega tölvusneiðmyndir ( CT ) . Rætt er um útskrift eftir skoðun eina saman og hvenær þörf sé á innlögn , ráðgjöf heila - og taugaskurðlæknis eða flutningi á heila - og taugaskurðlækningadeild . Leiðbeiningarnar eru ætlaðar læknum sem fyrstir taka á móti slösuðum sjúklingum . Þær birtust í Journal of Trauma 2000 ; 48 og hefur læknum verið bent á þá grein með bréfi og tölvupósti . Svipaðar leiðbeiningar hafa birst víða í nágrannalöndunum . Hér á eftir fer ágrip af leiðbeiningunum á íslensku , en þær má einnig nálgast á vef Landlæknisembættisins www.landlaeknir.is undir klínískar leiðbeiningar .